Da Aubach fliaßt vo seim fost gonz bewoidtn Quejgebiet sidli vo Einfürst im groußn Moßstob betrocht zeascht Richtung Sidn und tritt danoch fia a kuaz Stick zwischn Großkohlham aufm rechtn und Kleinkohlham aufm linkn Rondhigl hinduach gonz ausm Woid aus. Weitahi sidli und im Toiwoid – oda zmindest oaseitig vo Hongwoid begrenzt – fliaßta an Miething rechts auf da Hech und donn Spornhüttling auf oam linkn Mindungssporn voabei. Danoch knickta fia uma 600 Meta noch Westn ob.